Waħda mill-attivitajiet uffiċjali li kellhom ilbieraħ il-grupp Firelight kienet intervista uffiċjali mal-eurovision.tv fil-‘Greet Area’. Fil-bidu ta l-intervista Richard spjega kif, il-palk huwa xi ħaġa eċċezzjonali u hija vera esperjenza unika għalihom li se jkunu qegħdin ikantaw fuqu. Meta mistoqsi dwar x’inhi s-sensazzjoni tagħhom fuq il-fatt li se jkunu huma li jiftħu s-serata tas-semifinali tal-Ħamis, huma qalu li dan jista’ jkun ta’ vantagg għax il-miljuni ta’ telespettaturi jkunu lesti biex jibdew jisimgħu l-kanzunetti. Bħala fatt kurjuż huma ġew mistoqsija dwar il-relazzjoni familjari bejniethom u hawnhekk Michelle spjegat il-parentela bejniethom u b’mod umoristiku qalet li mal-familja żiedu liz-‘Ziju Tony’ u l-kuġin Leslie. Il-filmat fih l-intervista kollha li saret mal-grupp wara li spiċċaw l-ewwel prova tagħhom.